ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670004549 

ขอให้ตรวจสอบ และแก้ไขปัญหาการทิ้งซากรถไว้เป็นเวลานานกีดขวางทางสัญจร บริเวณซอยเสรีไทย 75 แขวงคันนายาว เขตคันนายาว กรุงเทพมหานคร จุดสังเกต เข้าไปในซอยเสรีไทย 75 ระยะทางประมาณ 50 - 100 เมตร จะเห็นซากรถตู้คันสีฟ้า จำนวน 2 คัน จอดทิ้งไว้อยู่ทางด้านซ้ายมือ เนื่องจากผู้ร้องแจ้งว่า ซากรถตู้ทั้ง 2 คันดังกล่าว ถูกจอดทิ้งไว้เป็นเวลานานกว่า 1 ปีแล้ว ทำให้มีวัชพืชขึ้นปกคลุม จนดูรก และกีดขวางการสัญจรของรถภายในซอยฯ โดยถนนในซอยฯนี้ค่อนข้างแคบ เวลาขับรถสวนกัน หรือจะใช้พื้นที่ถนนกลับรถก็จะลำบาก ผู้ร้องแจ้งว่า บุคคลที่เป็นเจ้าของรถ ทั้ง 2 คันดังกล่าว คาดว่าเป็นเจ้าของบ้านเลขที่ 101/30 ซอยเสรีไทย 75 แขวงคันนายาว เขตคันนายาว กรุงเทพมหานคร เป็นบ้านที่ตั้งอยู่ใกล้ๆกับจุดที่ซากรถจอดอยู่ แต่ไม่เคยพบเห็นตัวเจ้าของรถ เบื้องต้นเคยมีการแจ้งเรื่องผ่านช่องทาง Traffy Fondue ของกรุงเทพมหานครแล้ว และเมื่อประมาณ 1-2 สัปดาห์ ที่ผ่านมา ได้มีเจ้าหน้าที่เทศกิจเข้าไปตรวจสอบจุดที่ทิ้งซากรถแล้ว แต่เจ้าหน้าที่ฯแจ้งว่า พื้นที่ดังกล่าว เป็นพื้นที่ส่วนบุคคลจึงทำอะไรไม่ได้ แต่ผู้ร้องได้อ่านข้อมูลกฎหมาย พระราชบัญญัติรักษาความสะอาด และความเป็นระเบียบเรียบร้อยของบ้านเมือง พ.ศ. 2535 มาตรา 4  หัวข้อ ถนน หมายความรวมถึง ทางเดินรถ ทางเท้า ขอบทาง ไหล่ทางทางข้ามตามกฎหมายว่าด้วยการจราจรทางบกตรอก ซอย สะพาน หรือถนนส่วนบุคคลซึ่งเจ้าของยินยอมให้ประชาชนใช้เป็นทางสัญจรได้ แสดงว่าการทิ้งซากรถในพื้นที่ส่วนบุคคล ตามหัวข้อดังกล่าว ถือว่าเข้าข่ายความผิดตามมาตรา 4 อย่างชัดเจน ซึ่งผู้ร้องเห็นว่าการที่เจ้าหน้าที่เทศกิจอ้างเช่นนี้ไม่ถูกต้อง และอาจเข้าข่ายมีความผิดละเว้นการปฏิบัติหน้าที่ด้วยหรือไม่ ผู้ร้องจึงขอให้หน่วยงานที่เกี่ยวข้องมีการตรวจสอบการทำงานของเจ้าหน้าที่เทศกิจด้วย และให้มีการแก้ไขปัญหาการทิ้งซากรถในพื้นที่ดังกล่าว


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #bkkrongtook